**Hotărârea Guvernului nr. \_\_\_\_\_\_\_**

**din \_\_\_\_\_\_\_\_\_\_\_\_\_\_**

**cu privire la aprobarea Regulamentului privind utilizarea donațiilor sub formă de mijloace financiare colectate de către instituțiile de învățământ preșcolar, primar și secundar (ciclul I și II)**

În conformitate cu art.143 alin (6) lit. c) din Codul educației al Republicii Moldova nr.152/2014 (Monitorul Oficial al Republicii Moldova, 2014, nr.319-324, art.634), Guvernul **HOTĂRĂŞTE:**

1. Se aprobă *Regulamentul privind utilizarea donațiilor sub formă de mijloace financiare colectate de către instituțiile de învățământ preșcolar, primar și secundar (ciclul I și II)*

2. Controlul asupra executării prezentei hotărâri se pune în sarcina Ministerului Educației și Cercetării.

3. Prezenta hotărâre intră în vigoare la data publicării în Monitorul oficial al Republicii Moldova.

**PRIM-MINISTRU                                             Dorin RECEAN**

**Contrasemnează:**

**Ministrul educației**

**și cercetării   ​                                      Dan PERCIUN**

Aprobat prin Hotărârea Guvernului

nr. \_\_\_\_\_\_\_\_\_\_\_\_ din \_\_\_\_\_\_\_\_\_

**Regulamentul privind utilizarea donațiilor sub formă de mijloace financiare colectate** **de către instituțiile de învățământ preșcolar, primar și secundar (ciclul I și II)**

1. **Dispoziții generale**
2. Regulamentul privind utilizarea donațiilor sub formă de mijloace financiare colectate de către instituțiile de învățământ preșcolar, primar și secundar (ciclul I și II) (în continuare - *Regulament*) stabilește condițiile și modul de oferire și utilizare a donațiilor *sub formă de mijloace bănești* instituțiilor de învățământ preșcolar, primar și secundar (ciclul I și II), în vederea asigurării transparenței în utilizarea fondurilor donațiilor și protecției intereselor donatorilor și ale instituțiilor.
3. Donațiile sub formă de mijloace bănești sunt transmise de către donator benevol, cu titlu gratuit și necondiționat instituției de învățământ.
4. Pentru a beneficia de donații, instituțiile de învățământ vor deschide cont trezorerial unde vor fi transferate toate contribuțiile bănești ce îi sunt acordate.
5. Operațiunile de încasări se efectuează în lei moldovenești.
6. Toate operațiunile de donație se efectuează exclusiv prin transfer bancar sau folosind Serviciul Guvernamental de Plăți Electronice (MPay).
7. Datele (rechizitele) conturilor trezoreriale se plasează pe pagina web a instituției (în cazul existenței acesteia) și se indică în rapoartele financiare privind activitatea acesteia.

**II. UTILIZAREA DONAȚIILOR COLECTATE**

1. Donațiile de mijloace financiare pot fi făcute de o persoană fizică uneia sau mai multor instituții de învățământ.
2. Din considerente de transparență și gestiune eficientă a donațiilor colectate, la partea de cheltuieli, acestea se vor reflecta în calitate de ,,Suport comunitar pentru procesul educațional”, în conformitate cu Clasificația bugetară.
3. Donația poate fi utilizată de către instituția de învățământ pentru orice necesități identificate, cu excepția salarizării personalului angajat și pentru achitarea serviciilor.
4. În cazurile de nevalorificare integrală a resurselor acumulate din donații până la finele anului bugetar în curs, soldurile mijloacelor băneşti rămase neutilizate pot fi incluse în cheltuielile acelorași instituții în următorul an, cu păstrarea obligatorie a destinației.
5. Instituția de învățământ beneficiară are responsabilitatea de a utiliza fondurile donate în mod corect și eficient, în conformitate cu scopurile și obiectivele acesteia. Toate cheltuielile vor fi transparente și justificate.
6. Instituțiile de învățământ beneficiare vor publica pe pagina web a acestora rapoarte semestriale privind donațiile colectate, și utilizarea acestora, aprobate la Consiliul de administrație. Modelul și mecanismul vor fi elaborate de MEC.